kardosdrur/scandi-wiki huggingface dataset:
Brandon DiCamillo

Brandon Ralph DiCamillo (født 15. november 1976 i West Chester, Pennsylvania) er en amerikansk skuespiller som bl.a. har medvirket i tv-programmet Viva la Bam på MTV.
Brandon DiCamillo er barndomsven med Bam Margera og Ryan Dunn.

Eksterne henvisninger 

 

Skuespillere fra Pennsylvania
Tv-skuespillere fra USA
Taye Taiwo

Taye Ismaila Taïwo (født 16. april 1985 i Lagos, Nigeria) er en nigeriansk fodboldspiller, der spiller som venstre back i RoPS i Finland. Han har tidligere spillet for blandt andet Olympique Marseille, Queens Park Rangers og Bursaspor.

Landshold 
Taiwo har (pr. april 2018) spillet 54 kampe og scoret otte mål for Nigerias landshold, som han debuterede for i 2004. Han har repræsenteret sit land ved VM i 2010 i Sydafrika, samt ved Africa Cup of Nations i både 2006, 2008 og 2010.

Titler 

Ligue 1:
 2010 med Olympique Marseille

Eksterne henvisninger 

Fodboldspillere fra Nigeria
Deltagere ved verdensmesterskabet i fodbold 2010
Fodboldspillere fra Olympique Marseille
Fodboldspillere fra AC Milan
Fodboldspillere fra Queens Park Rangers F.C.
Fodboldspillere fra Dynamo Kyiv
Fodboldspillere fra Bursaspor
Danny Shittu

Daniel Olusola "Danny" Shittu (født 2. september 1980 i Lagos, Nigeria) er en nigeriansk tidligere fodboldspiller, der spillede som midterforsvarer. Han spillede hele sin karriere i England, hvor han blandt andet repræsenterede Charlton, Blackpool, Queens Park Rangers, Millwall og Watford.

Landshold 
Shittu nåede desuden 32 kampe for Nigerias landshold, som han debuterede for i år 2000. Han har repræsenteret sit land ved VM i 2010 samt Africa Cup of Nations i både 2008 og 2010.

Eksterne henvisninger 

Fodboldspillere fra Nigeria
Deltagere ved verdensmesterskabet i fodbold 2010
Fodboldspillere fra Charlton Athletic F.C.
Fodboldspillere fra Blackpool F.C.
Fodboldspillere fra Queens Park Rangers F.C.
Fodboldspillere fra Watford F.C.
Fodboldspillere fra Bolton Wanderers F.C.
Fodboldspillere fra Millwall F.C.
Dickson Etuhu

Dickson Paul Etuhu (født 8. juni 1982 i Kano, Nigeria) er en nigeriansk fodboldspiller, der spiller som defensiv midtbanespiller hos IFK Rössjöholm i Sverige. Tidligere har han spillet i England hos blandt andet Manchester City, Preston, Norwich, Sunderland og Fulham.

Landshold 
Etuhu har (pr. marts 2018) spillet 33 kampe for Nigerias landshold, som han debuterede for i 2007. Han har repræsenteret sit land ved Africa Cup of Nations i både 2008 og 2010, samt ved VM i 2010.

Eksterne henvisninger 

Fodboldspillere fra Nigeria
Deltagere ved verdensmesterskabet i fodbold 2010
Fodboldspillere fra Manchester City F.C.
Fodboldspillere fra Preston North End F.C.
Fodboldspillere fra Norwich City F.C.
Fodboldspillere fra Sunderland A.F.C.
Fodboldspillere fra Fulham F.C.
Fodboldspillere fra Blackburn Rovers F.C.
Namibias regioner

Namibia er inddelt i 13 regioner og i 102 distrikter.

Namibias geografi
Regioner
Aviskatalogen

Aviskatalogen er en katalog med oversigt over oplagstal for alle norske aviser som er tilsluttet Mediebedriftenes Landsforening. Katalogen udkom første gang i 1943, og har siden 2001 også eksisteret på internettet.

Katalogen indeholder avisernes annoncepriser, adresser, kontaktpersoner, teknisk specifikation og oplagstal for forskellige geografiske områder.

Eksternt link
 Aviskatalogen

Opslagsværker
Norge
Singen (Hohentwiel)

Singen (Hohentwiel) er en by i den sydlige del af den tyske delstat Baden-Württemberg, omkring 30 kilometer nordvest fra Konstanz og 20 kilometer nordøst for Schaffhausen (Schweiz). Singen er efter Konstanz den næststørste by i Landkreis Konstanz og er center for de omviende kommuner i landskabet Hegau.

Geografi 
Singen ligger i vestenden af landskabet Hegau, nordvest for Bodensee ved foden af det vulkanske bjerg Hohentwiel, der hører til Hegaubjergene. Mellem byen og Hohentwiel løber floden Radolfzeller Aach, som har sit udspring i kommunen Aach, nordøst for Singen (Vandet stammer fra en nedsivning af Donau ved Fridingen, 20 kilometer øst for Donaueschingen ), og som forlader Singens område vest for Radolfzell og munder ud i Bodensee.

Nabokommuner 
Følgende byer og kommuner grænser til Singen (Hohentwiel): Hilzingen, Mühlhausen-Ehingen, Volkertshausen, Steißlingen, Radolfzell am Bodensee, Moos, Öhningen og Rielasingen-Worblingen (alle Landkreis Konstanz).

Inddeling 
Singen består af hovedbyen og de 1970'erne indlemmede, tidligere selvstændige kommuner:
 Beuren an der Aach (1030 indbyggere)
 Bohlingen (1830 indbyggere)
 Friedingen (1423 indbyggere, 31. dec. 2009)
 Hausen an der Aach
 Schlatt unter Krähen (1119 indbyggere, 1. jan. 2008)
 Überlingen am Ried.

Til nogle bydele høre også mindre bebyggelser:
 Til Singen: Bruderhof, Am Duchtlinger Berg, Heinrich-Weber-Siedlung, Hohentwiel, Remishof, Waldheim
 Til Bohlingen: Ziegelhof
 Til Friedingen: Burg Friedingen, Leprosenhaus, Neuhaus, Riedmühle, Schlosshof
 Til Hausen an der Aach: Dornermühle
 Til Überlingen am Ried: Gaisenrain

Kendte indbyggere 
 Julius Weismann (1879–1950), Komponist
 Otto Dix (1891–1969), Maler, Grafiker
 Ernst Mayer (1901–1952), Politiker for FDP/ DVP og Journalist
 Volker Kauder (* 1949), Jurist, Politiker, MdB (CDU), tidligere generalsekretær for CDU, formand for CDU/CSU-Bundestagsfraktion
 Johan Neeskens (* 1951), hollendsk fodboldspiller (WM 74) og tidligere træner for FC Singen 04

Literatur 
 Badisches Städtebuch; Band IV 2. Teilband aus "Deutsches Städtebuch. Handbuch städtischer Geschichte – Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages, hrsg. von Erich Keyser, Stuttgart, 1959.
 Das Singener Rathaus. Zur Einweihung am 30. Oktober 1960. Herausgegeben von der Stadt Singen (Hohentwiel) (1960), 82 S.
 Das jährlich im MARKORPLAN-Verlag erscheinende Singener Jahrbuch mit Singener Chronik.
 Wilhelm J. Waibel: Schatten am Hohentwiel: Zwangsarbeiter und Kriegsgefangene in Singen, Konstanz 1995, .
 Michael S. Berchmann: Es geschah in Singen (Hohentwiel): Ein Bilderbuch aus dem Herzen der Stadt in den Jahren 1949 bis 1991, Bonn 1998, .
 Herbert Berner und Reinhard Brosig (Hrsg.): Singener Stadtgeschichte. 3 Bde. Sigmaringen: Thorbecke; teilw. Konstanz: Südkurier, 1987/94, ca. 1650 S.

Eksterne kilder og henvisninger 

 Internetpräsenz der Stadt Singen
Hegau

Hegau er et landskab formet af tidligere vulkansk aktivitet i den sydlige del af den tysk delstat Baden-Württemberg beliggende i området omkring  Singen (Hohentwiel), mellem Bodensee i øst, Rhinen i syd  Donau i nord og den sydvestlige del af Schwäbische Alb mod vest

Det mest kendte bjerg i Hegau er vulkankeglen Hohentwiel, med ruinerne af en fæstning på toppen. 

Hohentwiel er den sydligste af en række vulkankegler i Hegau, f.eks Hohenkrähen, Hohenstoffeln, og  Hohenhewen.

Historisk gau 
I Frankerrigets tid var Hegau et administrativt gau (provins eller landskab). Områdets latinske navn „in pago Egauinsse“ er kendt siden år 787.

Historiske gau i Tyskland
Baden-Württembergs geografi
STS-84

STS-84 (Space Transportation System-84) var Atlantis 19. rumfærge-mission. Opsendt 15. maj 1997 og vendte tilbage den 24. maj 1997. Det var den en mission hvor NASAs rumfærge lagde til ved den russiske rumstation MIR.

Tidligere flyvninger til rumstationen Mir, var: STS-60, STS-63, STS-71, Sojuz TM-21, STS-74 STS-76 STS-79 og STS-81. Efterfølgende fælles missioner til Mir: STS-86, STS-89 og STS-91.

Besætning 
   Charles Precourt (kaptajn)
   Eileen Collins (pilot)
   Jean-Francois Clervoy (1. missionsspecialist) ESA
   Carlos Noriega (2. missionsspecialist)
 /  Edward Lu (3. missionsspecialist)
   Yelena Kondakova (4. missionsspecialist)

Fra MIR til jorden 
   Jerry Linenger (missionsspecialist)

Fra jorden til MIR, besætning Mir-19 
   Michael Foale

Missionen

Eksterne henvisninger 
 STS-84 NASA 
 STS-84  NASA KSC 

Rumfærgeprogrammet
Brødrene Stefansen

Brødrene Stefansen (Anders Stefansen (født 1867 Fredericia) og Søren Stefansen (født 1877 Fredericia)) startede som omrejsende gøglere i 1898 og kom til Dyrehavsbakken i 1913. De kom med den nye tid og indførte bl.a. radiobiler.

I 1936 købte Hugo Stefansen ”Bakkens Hvile” fra Brødrene Stefansen, som blev moderniseret, og som siden har været i familiens eje.

Brødrene Stefansen havde også forretninger i Tivoli i København. I starten af 1930'erne begyndte Rødovre at få besøg af Familien Stephansen's omrejsende tivoli. Hver sommer slog de sig ned i området omkring Damhussøen og i 1936 blev tivoliet fastboende og er i dag kendt som Damhus Tivoli.

Referencer

Dyrehavsbakken
K'naan

Keinan Abdi Warsame, kendt under navnet K'naan (født 20. maj 1978) er en somalisk sanger.

Karriere 
Han blev verdenskendt med sangen "Waving flag", som var en af de sange, der repræsenterede VM i fodbold 2010.

K'naan har desuden haft både ukendte og verdensstjerner med på nogle af sine featurings.

Han var i 2007 et af navnene der optrådte på Roskildefestivalen, men på daværende tidspunkt var han ikke videre kendt i Danmark.

Privatliv 
Han bor i Toronto, Ontario, Canada.

Referencer

Eksterne henvisninger 

 Officiel hjemmeside
 
 

Sangere fra Somalia
Stockach

Stockach er en by i Landkreis Konstanz i den sydlige del af den tyske delstat Baden-Württemberg og er et center for de omgivende kommuner.

Geografi 
Stockach ligger i landskabet Hegau, fem kilometer nordvest for Bodensee i et morænelandskab ved floden Stockacher Aach.

Inddeling 
Til Stockach hører de tidligere selvstændige kommuner Espasingen, Hindelwangen, Hoppetenzell, Mahlspüren im Hegau, Mahlspüren im Tal, Raithaslach, Wahlwies, Winterspüren og Zizenhausen samt 79 mindre landsbyer og bebyggelser.

Stockach er administrationsby for et Verwaltungsgemeinschaft med kommunerne Bodman-Ludwigshafen, Eigeltingen, Hohenfels, Mühlingen og Orsingen-Nenzingen.

Trafik 
Stockach ligger ved Bundesautobahn 98 og hovedvejene Bundesstraße 14, 31 og 313. Siden 1996 kan man komme med tog til byen med Hegau-Ablachtal-Bahn (kaldes Seehäsle), der går fra Radolfzell ved Bodensee via Stockach til Mengen.

Eksterne kilder og henvisninger 

 Stadt Stockach
STS-86

STS-86 (Space Transportation System-86) var Atlantis 20. rumfærge-mission. Opsendt 25. september 1997 og vendte tilbage den 6. oktober 1997. Det var den en mission hvor NASAs rumfærge lagde til ved den russiske rumstation MIR.

Det var Atlantis sidste mission inden den blev renoveret, næste flyvning var i 2000 hvor Atlantis bl.a. fløj med et nyt glascockpit.

Tidligere flyvninger til rumstationen Mir, var: STS-60, STS-63, STS-71, Sojuz TM-21, STS-74, STS-76, STS-79, STS-81 og STS-84. Efterfølgende fælles missioner til Mir: STS-89 og STS-91.

Besætning 
   James Wetherbee (kaptajn)
   Michael Bloomfield (pilot)
   Vladimir Titov (1. missionsspecialist) RKA
   Scott Parazynski (2. missionsspecialist)
   Jean-Loup Chrétien (3. missionsspecialist) CNES
   Wendy Lawrence (4. missionsspecialist)

Fra MIR til jorden 
   Michael Foale (missionsspecialist)

Fra jorden til MIR, besætning Mir-19 
   David Wolf

Missionen 
Nyttelast: Mir-Docking/7, SpaceHab-DM, MEEP-R, EDFT-06, SEEDS-II, GAS(G-036), CCM-07, MSX-09, CREAM-09, KIDSAT-03, RME-III-21, SIMPLEX-02.

Eksterne henvisninger 
 STS-86 NASA 
 STS-86  NASA KSC 

Rumfærgeprogrammet
Øperron

En øperron er en perron, der ligger mellem to jernbanespor og betjener dem begge. De to spor ligger typisk på samme linje og er beregnet til tog i hver sin retning.

En anden variant findes på stationer, der betjener mindst to linjer, hvor øperronen ligger mellem ét spor fra hver af de to linjer, hvilket muliggør hurtig omstigning mellem de to. Denne variant ses bl.a. på metrostationer med de to øperroner liggende over hinanden.

En øperron kan også ligge mellem to spor, der er en forgrening af den samme bane, hvilket givere en højere kapacitet for antal standsende tog. På en station med to af denne slags øperroner vil de inderste kunne benyttes af gennemkørende tog til at passere lige gennem stationen i høj hastighed, mens standsende tog så benytter de yderste spor, hvor sporforløbet er mere kurvet.

Anlægsomkostninger ved én øperron er typisk lavere end to sideperroner. Desuden kan de to faciliteter såsom rulletrapper, elevatorer, kiosker, bænke, venteskure, toiletter mm. På typiske pendlerstationer, hvor de fleste passagerer skal i samme retning, udnyttes den samlede perronplads bedre, modsat ved sideperroner hvor der i myldretiden vil være trængsel på den ene perron og mennesketomt på den anden. Er trængslen stor, er passagerne dog mere udsat på en smal øperron. I Københavns Metro er dette løst ved at installere glasdøre langs perronerne, så der ikke er mulighed for at falde ned på skinnerne.

Ved anlæg af en station kræver én øperron mindre plads end to sideperroner. Øperronen kræver dog større afstand mellem de to jernbanespor, hvilket kan besværliggøre anlæg og udvidelse af øperroner på en eksisterende bane. Behovet for afstand kan desuden give anledning til en kurve på jernbanen, hvilket kan nødvendiggøre hastighedsnedsættelser og lavere passagerkomfort for gennemgående tog. Skarpe kurver giver desuden mere sporvedligeholdelse.

Kilder 

Jernbanestationer

ko:승강장#섬식 승강장
Besian Idrizaj

Besian Idrizaj (12. oktober 1987 – 15. maj 2010) var en østrigsk fodboldspiller, som bl.a. spillede for Liverpool FC.

Han kom til Liverpool fra LASK Linz den 22. august 2005, med hvem han skrev en 2-årig kontrakt. Idrizaj var plaget af skader i løbet af 2005/06-sæsonen, og blev udlånt til Luton Town fra marts 2007 og frem til sæsonens afslutning. Idrizaj imponerede i en træningskamp for Liverpool den 7. juli 2007, ved at score et hattrick mod Wrexham, på kun 22 minutter.

Idrizaj døde af et hjerteanfald i sit eget hjem i Linz i Østrig den 15. maj 2010.

Kilde 

Fodboldspillere fra Østrig
Fodboldspillere fra Luton Town F.C.
Fodboldspillere fra Liverpool F.C.
Fodboldspillere fra Crystal Palace F.C.
Fodboldspillere fra Swansea City A.F.C.
Parmigiano-Reggiano

Parmigiano-Reggiano eller parmesan er en hård ost af komælk. Revet parmesanost bruges ofte på pastaretter, ligesom den er en vigtig ingrediens i risotto.

Produktion 

Parmesan laves af mælk fra køer, der malkes to gange dagligt. Produktionen begynder med mælken fra aftenmalkningen, som hældes i store, brede kar, hvor fløden får lov at samle sig på overfladen natten over. Om morgenen skummes fløden, og den resterende skummetmælk blandes med mælken fra morgenmalkningen. Det hele hældes i store kobberkar og tilsættes valle, der stammer fra forrige ostefremstilling.

Massen opvarmes til 33-35 °C, og der tilsættes osteløbe, som får ostemassen til at klumpe sig sammen. Det hele brydes op til en grynet masse, der varmes yderligere op til 55 °C, hvorpå den hældes på forme. Her drypper ostene af i et par dage, hvorefter de lægges i saltlage i 20-25 dage, så de opnår den karakteristiske salte smag.

Endelig skal osten lagres i mindst 12 måneder, men de bedste oste er ofte lagret i over to år.

Historie 

Parmesan opstod i provinsen Reggio Emilia, hvorfra det hurtigt bredte sig til byerne Parma og Modena. Parmesan begyndte at blive almindeligt kendt i Italien allerede i 800- og 900-tallet, og Giovanni Boccaccio nævner i Dekameron fra 1348 et sted, hvor folk boede på et bjerg af parmesan.

I 1951 fik osten Parmigiano-Reggiano-navnet. Et konsortium af osterier i Emilia-Romagna producerer den. I 1996 fik osten geografisk beskyttelse med betegnelsen Denominazione di Origine Protetta (DOP).

Eksterne henvisninger 

 Consorzio del Formaggio Parmigiano-Reggiano

Oste
Mad fra Italien
Menstrup

Menstrup er en landsby på Sydsjælland med , beliggende i Marvede Sogn syv kilometer nordvest for Karrebæksminde og 13 kilometer vest for Næstved. Landsbyen tilhører Næstved Kommune og er beliggende i Region Sjælland.

Fra afkørsel ved Skælskørvej kan man køre videre mod Spjellerup og Marvede. Landsbyen er mest kendt for Menstrup kro, der blev etableret for over 200 år siden. Her afholdes også Menstrup revyen.

Udover Menstrup kro er der en "Min Købmand" supermarked, virksomheden D-S sikkerhedsudstyr, der producerer personlige værnemidler.

På Menstrup Bjerg stod der 3 vindmøller der i 2017 blev fjernet. Det blæser godt på stedet, så det er et naturligt sted for Menstrupmøllen, der menes at have stået her.

Kilder 

Byer i Næstved Kommune
Svanninge

Svanninge er en landsby på Fyn med . Svanninge ligger ved Svanninge Bakker en km øst for Millinge, fire km nord for Faaborg og 40 km syd for Odense. Landsbyen tilhører Faaborg-Midtfyn Kommune i Region Syddanmark.

Den ligger i Svanninge Sogn, og Svanninge Kirke ligger i landsbyen.

Svanninge, Svanninge Bakker og Svanninge Kirke har stået centralt i dansk malerkunst idet både Harald Giersing, Fritz Syberg og Anna Syberg har boet og malet her. 

Fritz Syberg, der havde boet i Svanninge fra 1895 til 1902 sammen med Anna, købte i 1914 det lille bondehus “Poppelhuset” og forærede det tre år senere til sin datter Besse Giersing, født Syberg, da hun giftede sig med hovedmanden i det modernistiske gennembrud i Danmark, Harald Giersing. Huset blev frem til Giersings død i 1927 brugt om sommeren, og flere af Giersings landeveje og kirkegårdsbilleder har motiver fra Svanninge, lige som mange malerier af Fritz Syberg er malet i Svanninge Bakker.

Kilder 

Byer i Faaborg-Midtfyn Kommune
Faldsled

Faldsled (tidl. benævnt Falsled) er en lille havneby på Fyn med . Havnebyen er beliggende i Svanninge Sogn ved Helnæs Bugt to kilometer vest for Millinge, ni kilometer nordvest for Faaborg og 35 kilometer sydvest for Odense. Faldsled tilhører Faaborg-Midtfyn Kommune og er beliggende i Region Syddanmark.

Byen er først og fremmest kendt for den eksklusive Falsled Kro der ligger i byen og for sin havn. Falsled udgør et af de vestlige udgangspunktet for den mere end 200 km lange vandrerute Øhavsstien.

Historie 
Faldsled blev nyanlagt mellem 1472 (ældste omtale: Faldslett) og 1494. I 1494 bestod landsbyen af 7 små gårde, der alle ydede smør i stedet for korn i landgilde. Med tiden blev korn som landgilde dog indført . I 1682 bestod Faldsled af 9 gårde og 5 huse med jord, i alt 236,4 tdr. land dyrket jord skyldsat til 50,85 tdr. htk . Dyrkningsformen var trevangsbrug. Landsbyen blev udskiftet i 1783 .

Faldsled spillede i 1800-tallet en vis rolle som udskibningshavn for korn. Antallet af hjemmehørende skibe var:

I 1854 udførtes fra Faldsled og Strandhusene tilsammen 22.021 tdr. korn svarende til en femtedel af den samlede kornudførsel fra Fåborg tolddistrikt. Det var især købmanden i Faldsled, Hans Hansen, der drev udskibningen herfra. 

Faldsled kirke blev opført 1931-32, indviet 17. april 1932. Arkitekt Th. Nygaard. 

Omkring 1950 havde Faldsled kirke, skole, forskole, alderdomshjem, kro, andelsfryseri, 2 vandværker, 2 snedkerier, posthus og bådehavn .

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Ole Mortensøn: Faaborg skibsfart 1800-1920; Høst & Søns Forlag (København 1979); 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928
 Erland Porsmose: De fynske landsbyers historie – i dyrkningsfællesskabets tid; Ringkøbing 1987;

Eksterne henvisninger 
 J.P.Trap: Danmark, 5. udgave, bind: Svendborg amt, s. 804f 

Byer i Faaborg-Midtfyn Kommune
Vester Hæsinge

Vester Hæsinge er en landsby på Fyn med . Vester Hæsinge er beliggende 12 kilometer nord for Faaborg og 28 kilometer sydvest for Odense. Landsbyen tilhører Faaborg-Midtfyn Kommune og er beliggende i Region Syddanmark.

Den hører til Vester Hæsinge Sogn, og Vester Hæsinge Kirke samt Sydskolerne ligger i landsbyen.

Vester Hæsinge har et stærkt lokalsamfund og er lokalt kendt for sin årlige julefrokost “Vester Byråd”, som blev startet af lokale ildsjæle i 1994.

Kilder 

Byer i Faaborg-Midtfyn Kommune
Vantinge

Vantinge er en landsby på Fyn med . Vantinge er beliggende seks kilometer vest for Ringe og 21 kilometer syd for Odense. Landsbyen tilhører Faaborg-Midtfyn Kommune og er beliggende i Region Syddanmark.

Byen hører til Vantinge Sogn, mens også Vantinge Kirke samt Heden-Vantinge Skole ligger i landsbyen.

Historie 
Vantinge er nævnt første gang i 1418 under navnet Vantinggæ. Det menes, at byens navn er afledt af wanting, der betyder mangel og -inge, der er en stedsbetegnelse.

Vantinge landsby bestod i 1682 af 21 gårde, 1 hus med jord og 8 huse uden jord. Det samlede dyrkede areal udgjorde 775,3 tønder land skyldsat til 128,27 tønder hartkorn. Dyrkningsformen var trevangsbrug med rotationen 2/1. Egentlige havde byen 4 vange, men den ene bestod overvejende af mose.

Vantinge er kendt for et aktivt lokalsamfund, hvor indbyggerne selv har skaffet finansiering til og opført bl.a. tennisbane, aktivitetsplads og esport.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Faaborg-Midtfyn Kommune
Heden (Faaborg-Midtfyn Kommune)

Heden er en landsby på Fyn med . Heden er beliggende to kilometer nordvest for Vantinge, otte kilometer vest for Ringe og 19 kilometer syd for Odense. Landsbyen tilhører Faaborg-Midtfyn Kommune og er beliggende i Region Syddanmark.

Den hører til Heden Sogn, og Heden Kirke ligger i byen.

Kilder 

Byer i Faaborg-Midtfyn Kommune
Søllinge

Søllinge er en by på Midtfyn med , beliggende 18 km sydøst for Odense, 21 km vest for Nyborg og 8 km nordøst for kommunesædet Ringe. Byen hører til Faaborg-Midtfyn Kommune og ligger i Region Syddanmark. I 1970-2006 hørte byen til Ringe Kommune

Søllinge hører til Søllinge Sogn, og Søllinge Kirke ligger i byen.

Faciliteter 
 Søllinges tidligere folkeskole danner rammen om Natur- og Helhedsskolen Årslev samt den private integrerede daginstitution Kernehuset, som har vuggestue til 15 børn og børnehave til 35 børn.
 Søllinge-Hellerup Borgerforening, stiftet i 1973, har siden 1994 drevet Søllinge Forsamlingshus, som har plads til 100 spisende gæster. Huset er fra 1937 og var tidligere friskole.
 Byen har adskillige foreninger, bl.a. Søllinge Sport og Fritid, der har til huse i Søllinge Kultur- og Fritidshus. Søllinge-Havndrup Foredragsforening er startet i 1915 og har ca. 60 medlemmer.

Historie 
I en mergelbanke på Eskilstrup mark er der gjort gravfund fra folkevandringstiden med spande af bronze og træ, en bronzekedel, et bronzefad,
spillebrikker af glas, et par guldfingerringe m. m.

I 1899 beskrives Søllinge således: "Søllinge (1231: Sølyng, 1374: Sølinge) med Kirke, Præstegd., Skole, Friskole med Forsamlingshus (paa Søllinge Mark, opf. 1881) og Mølle;" Målebordsbladet fra 1800-tallet staver landsbyen Sølinge. Kortet fra 1900-tallet viser desuden et bageri.

Genforeningssten 
I et anlæg vest for kirkepladsen og foran gadekæret står en sten, der blev afsløret 9. juli 1920 til minde om Genforeningen i 1920.

Klaus Berntsen 
Klaus Berntsen (1844-1927) var 1910-13 Danmarks konseilspræsident - indtil 1918 betegnelsen for statsminister - og er stadig den politiker, der har siddet længst i Folketinget, i alt 51 år. Han var født i landsbyen Eskilstrup 2 km sydvest for Søllinge og startede sin skolegang i den lille rødkalkede skole ved siden af kirken i Søllinge. Skolen blev senere indrettet som museum.

Noter

Eksterne kilder/henvisninger 

 Søllinge Lokalråd
 SDFE kortviser: Høje målebordsblade 1842-1899 og lave målebordsblade 1901-1971

Byer i Faaborg-Midtfyn Kommune
Byer og bydele med genforeningssten